Държавен вестник, бр. 16, 2026 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  16
4. Изисквания за осъществяване на съдеб­
номедицинска дейност в лечебни заведения 
за извънболнична медицинска помощ 
4.1. Съдебномедицинска дейност може да 
се осъществява в индивидуална или групова 
практика за специализирана извънболнична 
медицинска помощ, медицински център, 
медико-дентален център, диагностично-кон­
султативен център.
4.1.1. Изисквания към устройство и оборуд­
ване на помещенията:
4.1.1.1. Задължителни минимални изисква­
ния за устройство и квадратура на помеще­
нията: прилагат се общите изисквания на 
действащите нормативни актове.
4.1.1.2. Задължително изискване за устройст­
во и оборудване на помещенията – осигуряване 
на надеждно съхранение на съдебномедицин­
ската документация.
4.1.2. Изисквания за медицинска апаратура 
и оборудване:
4.1.2.1. Задължителни минимални изиск­
вания за медицинска апаратура и оборудва­
не – обособена зона за извършване на клини­
чен преглед, включваща гинекологичен стол 
и кушетка; микроскоп; оборудван шкаф за 
спешна медицинска помощ; подходящ инстру­
ментариум и технически средства; консумати­
ви и лични предпазни средства за извършване 
на съдебномедицински прегледи; подходяща 
фотографска апаратура; хладилник с фризер; 
подходящи компютърни конфигурации за 
осигуряване на дейността и интернет връзка. 
4.1.2.2. Препоръчителни допълнителни из­
исквания за медицинска апаратура и оборуд­
ване, необходими за осигуряване на дейност­
та – хистологичен микроскоп; стереомикро­с­
коп; подходящи имунохроматографски тестове; 
фото-/видеокамера за микроскоп.
4.1.3. Изисквания за персонал: 
4.1.3.1. Задължителен минимум – един 
съдебен лекар. 
4.1.3.2. Препоръчителни допълнителни из­
исквания за персонал – в лечебните заведения 
по т. 4.1.1 може да работи лице, изпълняващо 
функциите на технически секретар/медицин­
ски секретар и препаратор. 
4.1.4. Дейности, които могат да се извърш­
ват:
4.1.4.1. В специализираната извънболнична 
медицинска помощ по съдебна медицина и 
деонтология може да се извършва съдебноме­
дицинско изследване на живи лица, документи, 
биологични материали и небиологични обекти.
4.1.5. Не се определят минимални изиск­
вания за обема на дейността, която следва 
да се извършва.
4.1.6. Задължителните алгоритми за из­
вършване на съдебномедицинските дейности 
се разработват и утвърждават в специални 
правила за добра медицинска практика в 
областта на съдебната медицина и деонто­
логия по реда на чл. 5, ал. 2, т. 2 от Закона 
за съсловните организации на лекарите и на 
лекарите по дентална медицина.
4.1.7. Съдебномедицинската документация 
се съхранява 20 години. 
4.1.8. Изисквания към резултата от осъщест­
вяване на дейността – няма.
5. Изисквания за осъществяване на съдеб­
номедицинска дейност в структури на лечебни 
заведения за болнична помощ:
А. Първо ниво на компетентност – в рам­
ките на специалността „Съдебна медицина и 
деонтология“ не се извършват дейности от 
първо ниво на компетентност.
Б. Второ ниво на компетентност – осъщест­
вява сe в самостоятелна структура – отделе­
ние/клиника по съдебна медицина и деон­
тология. При липса на разкрита структура 
по съдебна медицина съдебномедицинските 
експертизи се осъществяват в структура по 
„Обща и клинична патология“ при спазване 
на изискванията на този медицински стандарт. 
5.1. В структури от второ ниво на компе­
тентност се осъществяват съдебномедицин­
ските дейности по т. 2.1 и 2.2.
5.1.1. Устройство и оборудване на помеще­
нията в структурата по съдебна медицина и 
деонтология от второ ниво на компетентност.
5.1.1.1. Задължителни минимални изиск­
вания за устройство и оборудване на поме­
щенията: 
5.1.1.1.1. Съдебномедицинско изследване на 
живи лица, документи, биологични материали 
и небиологични обекти – лекарски кабинет/и; 
обособена зона за извършване на клиничен 
преглед, включваща стол и кушетка; обособе­
на зона за гинекологичен преглед; подходящ 
брой работни места (бюра и столове); чакалня 
за пациенти; санитарен възел; помещение за 
архив.
5.1.1.1.2. Съдебномедицинско изследване на 
трупове и трупни части, както и свързани с 
тях дейности: лекарски кабинет/и; аутопсионна 
зала, оборудвана с вградена аспирационна и 
вентилационна система и конфигурация, под­
ходяща за пълна дезинфекция; устройство за 
повдигане на трупове с голямо тегло; устройст­
во за измерване на теглото на трупове и части 
от тях; бактерицидни лампи, течаща топла и 
студена вода, стенно и подово покритие, позво­
ляващо обработка с дезинфекционни разтвори, 
ефективна вентилация и климатизация, както 
и оборудвани аутопсионни маси, чийто брой 
е съобразен с обема на дейността; хладилна 
камера/трупохранилище, съобразено с обема 
на дейността, поддържащо температура не 
по-висока от +4 °С; помещение за приемане, 
подготовка и предаване на починали лица; 
зоната за приемане и обработка на тела – с 
ограничен и изолиран достъп; съблекалня и 
баня до аутопсионната зала.